Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 119/12/8811	Trebišov, 8.3.2013
EEČ : 2-69-122-2013

U Z N E S E N I E

Trestná vec:	obvinená XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako štatutárny orgán spoločnosti IXXXXX. XXXXX, XXXXX a súčasne ako zamestnávateľ za obdobie 05/2008 v sume 152,39 €, 10/2008 v sume 189,74 € a 04/2009 v sume 110,40 € zadržala a neodviedla určenému príjemcovi splatné dávky nemocenského poistenia, starobného poistenia, invalidného poistenia a poistenia v nezamestnanosti, ktoré zrazila zamestnancom zo mzdy vo výške 9,4% z vymeriavacieho základu, čím takto pre XXXXX, pobočka XXXXX spôsobila škodu za uvedené obdobie vo výške 452,53 € a taktiež zadržala a neodviedla určenému príjemcovi splatné dávky verejné zdravotného poistenia, ktoré zrazila zamestnancom vo výške 4% z vymeriavacieho základu miezd za obdobie 03/2008 sumu 21,58 €, 04/2008 sumu 21,50 €, 05/2008 sumu 21,58 €, 06/2008 sumu 21,50 €, 07/2008 sumu 21,50 €, 08/2008 sumu 21,58 €, 09/2008 sumu 21,58 €, 10/2008 sumu 21,50 €, 11/2008 sumu 21,50 € a za 12/2008 sumu 22,10 € v termínoch splatnosti, teda spolu v sume 215,92 € pre XXXXX a za obdobie 05/2008 v sume 10,82 €, 07/2008 sumu 21,50 €, 08/2008 sumu 21,61 €, 09/2008 sumu 21,61 € a za 10/2008 sumu 18,58 € v termínoch splatnosti, teda spolu v sume 94,12 € pre XXXXX, čím takto pre XXXXX., pobočka XXXXX, XXXXX spôsobila škodu spolu vo výške 310,04 €.

lebo zanikla trestnosť činu

Odôvodnenie:
	Uznesením vyšetrovateľa OR PZ, OKP, OEK XXXXX  sp. zn. ORP-72/OEK-TV-2012 z 12.12.2012 bolo vznesené obvinenie XXXXX za prečin neodvedenia dane a poistného podľa § 277 ods. 1 Tr. zákona, na tom skutkovom základe, ako je to uvedené vo výrokovej časti tohto uznesenia. 

	V rámci vyšetrovania bol okrem iných úkonov vyhotovený aj znalecký posudok znalkyne z odboru ekonómia a manažment, odvetvie účtovníctvo, daňovníctvo a personalistika, zo záverov ktorého vyplýva, že spoločnosť XXXXX zrazila z miezd svojich zamestnancov poistné, ktoré neodviedla XXXXX za sledované mesiace 05-06/2008 a 10/2008-01/2010 v celkovej výške 2.114,33 €. Znaleckým dokazovaním bolo zistené, že predmetná spoločnosť mala dostatok finančných prostriedkov na plnú úhradu neodvedeného poistného pre XXXXX za mesiace 05/2008 v sume 152,39 €, 10/2008 v sume 189,74 € a 04/2009 v sume 110,40 €, v dňoch ich splatnosti v celkovej výške 452,53 €. Znalkyňa ďalej konštatovala, že poistné za mesiace 06/2008 a 11/2008-03/2009 v celkovej výške 967,90 € mohla spoločnosť uhradiť iba čiastočne a poistné za mesiace 05/2009-01/2010 v celkovej výške 693,90 € táto spoločnosť uhradiť nemohla, a to ani čiastočne, pretože denné zostatky finančných prostriedkov boli  vo  výške 0,- €. 

	Zo znaleckého posudku taktiež vyplýva, že spoločnosť XXXXX zrazila z miezd svojich zamestnancov poistné pre XXXXX. za sledované mesiace 03/2008-01/2010 v celkovej výške 654,06 €, z toho neuhradené poistné pre XXXXX., ktorej právnym nástupcom je od 01.01.2010 XXXXX, predstavuje sumu 170,33 €. Znalkyňa konštatuje, že predmetná spoločnosť mala dostatok finančných prostriedkov na úhradu plnej výšky neodvedeného poistného pre XXXXX v dňoch splatnosti poistného za mesiace 03-05/2008, 06/2008 v deň splatnosti 30.07.2008, za mesiace 07-10/2008 a 11/2008 v deň splatnosti 30.12.2008 a za mesiac 12/2008 v deň splatnosti 30.01.2009 v celkovej výške 310,03 €. V dňoch splatnosti poistného za mesiace 12/2008, 01/2009, 02/2009 a 04/2009 v celkovej výške poistného 111,26 € mohla spoločnosť uhradiť neodvedené poistné iba čiastočne, a to vo výške denných disponibilných zostatkov vo výške 90,98 €. V dňoch splatnosti poistného za mesiace 06/2008, 1/2008, 02/2009, 03/2009 v celkovej výške 65,48 € nemohla spoločnosť uhradiť neodvedené poistné ani čiastočne, pretože denné disponibilné zostatky v dňoch splatnosti poistného za tieto mesiace by boli podľa vyššie uvedeného uhrádzania poistného použité na úhradu poistného pre XXXXX. Poistné za mesiace 05/2009 až 01/2010 v celkovej výške 167,29 € nemohla spoločnosť uhradiť ani čiastočne, pretože denné zostatky finančných prostriedkov boli vo výške 0,- €.

	Z vyšetrovacieho spisu zisťujem, že obvinená XXXXX uhradila v prospech XXXXX dňa 07.02.2013 celkovú dlžnú sumu vo výške 310,04 €, čoho dôkazom je aj listinný dôkaz, a to prehľad došlých a vrátených platieb nachádzajúci sa na č. l. 169 vyšetrovacieho spisu, ako aj fotokópie poštových poukazov na č. l. 171-172 vyšetrovacieho spisu. Obvinená taktiež uhradila svoj dlh voči XXXXX, a to dňa 07.02.2013 v celkovej sume 452,53 €, čoho dôkazom je oznámenie zo XXXXX, pobočka XXXXX na č. l. 170 vyšetrovacieho spisu a taktiež fotokópie poštových poukazov na č. l. 171-172 vyšetrovacieho spisu. 

	Podľa § 215 ods. 1 písm. h Tr. poriadku prokurátor zastaví trestné stíhanie, ak zanikla trestnosť činu. 

	Podľa § 86 písm. e Tr. zák. trestnosť činu zaniká, ak ide o trestný čin neodvedenia dane a poistného podľa § 277 Tr. zák., ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 

	Vzhľadom na vyššie uvedené skutočnosti, najmä tú, že obvinená uhradila dlžné poistné poškodeným stranám, tak ako to uvádza § 86 písm. e Tr. zák., bolo potrebné rozhodnúť tak, ako je to uvedené vo výroku tohto uznesenia a trestné stíhanie proti obv. XXXXX zastaviť. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Prokopovič
prokurátor